**Opgave til Sofokles’ *Kong Ødipus,* vv. 650-862 (ss. 49-62)**

**Andet *epeisodion,* anden del**

1. *Kommos* (vv. 650-696)

En *kommos* er en ‘vekselsang’, hvor koret og én eller flere af skuespillerne skiftes til at synge. Det er typisk en klagesang, men kan også – som her – fremstille en diskussion mellem kor og skuespillere.

Hvad handler denne *kommos* om? Gengiv diskussionen ss. 49-53 (stop ved Iokastes replik) med dine egne ord. Hvad bliver konklusionen?

1. Er det rigtigt, når Ødipus siger (s. 53), at Kreon påstår, at Ødipus har myrdet Laios?
2. Hvad mener Iokaste om spåmænd og orakler og hvorfor (s. 54 og 61-62; udpeg specifikke linjer)?
3. Hvilken effekt har Iokastes replik på Ødipus? Hvilken effekt var det meningen, at den skulle have?
4. Læs de korte replikker ss. 54-58 højt to og to: Hvordan ville du spille disse to roller i denne situation?
5. Hvis stykket handler om Ødipus’ erkendelse af sin egen identitet, hvor langt er han så nået i den proces på ss. 60-62? Hvor meget har han fundet ud af eller har mistanke om?



Ødipus og Sfinxen,

rødfigur, ca. 470 f.Kr.